CELEX: 31995R2564
Language: hr
Date: 1995-10-27 00:00:00
Title: Uredba Komisije (EZ) br. 2564/95 od 27. listopada 1995. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               16
            
         31995R2564
   
               L 262/25
            
            
               SLUŽBENI LIST EUROPSKE UNIJE
            
            
               27.10.1995.
            
         
      UREDBA KOMISIJE (EZ) br. 2564/95
   od 27. listopada 1995.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EZ) br. 1739/95 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u potpunosti ili djelomično temelji na njoj ili kojim se uvode dodatni pododjeljci te koja je utvrđena posebnim odredbama Zajednice s ciljem primjene tarifa i drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je primjereno da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenim ovom Uredbom, i to tijekom razdoblje od tri mjeseca;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Razvrstavanje proizvoda br. 2 iz tablice u Prilogu nema utjecaja na primjenu Uredbe Vijeća (EZ) br. 1556/95 (4).
   Članak 3.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 4.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. listopada 1995.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 167, 18.7.1995., str. 7.
   
      (3)  SL L 302, 19.10.1992., str. 1.
   
      (4)  SL L 152, 1.7.1995., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Čitač mikroprocesorskih (pametnih) kartica u plastičnom ili metalnom kućištu koji sadrži otvor za unos pametne kartice, ekran s tekućim kristalima i tipkovnicu s 10 brojčanih tipki, četiri funkcijske tipke, tipkom za potvrdu i tipkom za ispravak.
                        
                     Aparat se može držati u ruci, postaviti na radni stol, stol ili radnu površinu ili pričvrstiti na zid.
               Može se uporabljivati samostalno ili kao periferna jedinica za obradu podataka u bankarstvu, poslovanju ili na području medicine, u nadzoru pristupa vozila, u upravljanju radnim vremenom itd., s ili bez priključivanja na stroj za automatsku obradu podataka.
            
            
               8471 99 80
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8471, 8471 99 i 8471 99 80.
            
         
               
                           2.
                        
                        
                           CD-ROM pogon za reprodukciju zvuka, tekstova i slika, bez vlastitog kućišta, za unos u središnju računalnu jedinicu, s priključkom za slušalice i tipkom za kontrolu glasnoće zvuka.
                        
                     CD-ROM pogon omogućuje rad računala u multimedijskom okviru, s CD-ROM-ovima (za reprodukciju tekstova, slika i zvuka), audio CD-ima i foto CD-ima.
            
            
               8521 90 00
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 5. (B) za poglavlje 84. i tekstom oznaka KN 8521 i 8521 90 00
            
         
               
                           3.
                        
                        
                           Sustav za reprodukciju zvuka i slike na računalu (multimedija) sa sljedećim sastavnicama, kao komplet pakiran za pojedinačnu prodaju:
                        
                     
                           —
                        
                        
                           CD-ROM pogon s priključkom za slušalice i tipkom za kontrolu glasnoće zvuka, zvučnom karticom i audio priključkom koji se može priključiti na CD-ROM i zvučnu karticu,
                           i
                        
                     
            
               8521 90 00
            
            
               Razvrstavanje se utvrđuje u skladu s Općim pravilima 1., 3. (b) i 6. o tumačenju kombinirane nomenklature, napomenom 5. (B) za poglavlje 84., napomenom 6. za poglavlje 85. i tekstom oznaka KN 8521, 8521 90 00, 8524, 8524 90 i 8524 90 91.
               CD-ROM pogon daje osnovni značaj kompletu.
               U skladu s napomenom 6. za poglavlje 85., disketa se treba posebno razvrstati.
            
         
               
                           —
                        
                        
                           operativna disketa.
                        
                     
            
               8524 90 91
            
         
               
                           4.
                        
                        
                           Prijamna kartica za unos u stroj za automatsku obradu podataka koja omogućuje prijam televizijskog prijenosa.
                        
                     Ta se elektronička kartica sastoji od ploče s tiskanim krugom koja sadrži različite integrirane krugove i druge elektroničke sastavnice. Zajedno s odgovarajućim softverom i antenom, ploča sa tiskanim krugom omogućuje stroju za automatsku obradu podataka automatsku pretragu kanala, prijam programa i snimanje emitiranih slika.
            
            
               8528 10 91
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 5 (B) za poglavlje 84. i tekstom oznaka KN 8528, 8528 10 i 8528 10 91.